Diari Oficial de la Generalitat Valenciana


Sumari del DOGV 1624, del 18-09-1991 (1991/822619)

RESOLUCIÓ de 21 de juny de 1991, del Conseller d'Obres Publiques, Urbanisme i Transports, per la qual s'aprova definitivament el projecte de modificació puntual sobre el canvi de qualificació de terrenys a la partida de la Parreta del pla general d'ordenació urbana de Benicàssim.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1624

Data del DOGV
:   18-09-1991

Secció del DOGV
:   ALTRES DISPOSICIONS

Número del document
:   1991/822619


Data del document
:   21-06-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 21 de juny de 1991, del Conseller d'Obres Públiques, Urbanisme i Transports, per la qual s'aprova definitivament el projecte de modificació puntual sobre el canvi de qualificació de terrenys a la partida de la Parreta del pla general d'ordenació urbana de Benicàssim.  
Vist l?expedient relatiu al projecte de modificació puntual sobre el canvi de qualificació de terrenys a la zona Oasis de la partida de la Parreta del pla general d'ordenació urbana de Benicàssim.  
Vist que l'Ajuntament de Benicàssim va aprovar inicialment el 29 de novembre de 1990, el projecte de modificació puntual sobre el canvi de qualificació de terrenys a la partida de la Parreta del pla general d'ordenació urbana de Benicàssim.  
Vist que, amb data 11 de desembre de 1990, va ser publicada l'aprovació inicial en el diari «Mediterráneo» i el 13 de desembre de 1990 en el Butlletí Oficial de la Província, a l?efecte d'informació pública.  
Vist que durant el període d'informació pública no es va presentar cap al·legació i amb data 31 de gener de 1991, es va aprovar provisionalment per part de l'Ajuntament de Benicàssim el projecte de modificació puntual sobre el canvi de qualificació de terrenys a la partida de la Parreta del pla general d'ordenació urbana.  
Vist que el projecte consta de memòria informativa, descriptiva i justificativa, plànols d'informació i d'ordenació urbana.  
Vist que la modificació té per objecte el canvi de qualificació de terrenys a la partida de la Parreta, de sòl urbanitzable no programat residencial a sòl urbanitzable no programat dotacional.  
La raó que justifica la modificació s'explica per la necessitat d'adjuntar els terrenys que ara es requalifiquen a la zona contigua de sòl urbanitzable no programat dotacional, que no té el mínim de 10.000 m2 establert pel pla general de Benicàssim per a tota actuació en el sòl urbanitzable no programat dotacional.  
Els terrenys que es requalifiquen tenen una extensió de 1574 m2 i pertanyen a una parcel·la situada al costat del barranc de Farxa.  
Vist que la Comissió Territorial d'Urbanisme de Castelló, en sessió de 27 de febrer de 1991, va adoptar l'acord de fer un informe favorable sobre l?expedient de modificació puntual sobre el canvi de qualificació de terrenys a la partida de la Parreta del pla general d'ordenació urbana de Benicàssim, sempre que l'Ajuntament de Benicàssim esmene l?error material advertit en els plànols 8.1 i 9 de classificació del sòl.  
Vist que, amb data 19 d'abril de 1991, l'Ajuntament de Benicàssim va presentar els plànols modificats d'acord amb allò que disposà la Comissió Territorial de Castelló en sessió del dia 27 de febrer de 1991. Els serveis tècnics d'aquesta Comissió van emetre un informe en el qual es considera que s'han esmenat les deficiències assenyalades en l?esmentat acord.  
Atés que d'acord amb allò que estableix l'article 49 de la Llei del Sòl, les modificacions de qualsevol dels elements dels plans, projectes, programes, normes i ordenances se subjectaran a les mateixes disposicions enunciades per a la seua aprovació. Que en aplicació de l'esmentat article s'ha seguit el procediment establert en els articles 40 i 41 de la Llei del Sòl i concordants del reglament de planejament.  
Atés que el projecte s'ajusta en el seu contingut a les determinacions establertes en la Llei del Sòl i els reglaments de desenvolupament.  
Atés que es pot reiterar la consideració formulada per la Comissió Territorial d'Urbanisme de Castelló en sessió de 17 de gener de 1991, en la qual es manifestava la preocupació que el pla general d'ordenació urbana de Benicàssim aprovat el 24 d'octubre de 1984, ha estat sotmés a múltiples modificacions puntuals, i a la vista del temps que ha transcorregut des de la seua aprovació, posa de manifest la seua necessitat d'adaptació a les noves circumstàncies i criteris urbanístics sobrevinguts, la qual cosa exigeix que es procedesca a la revisió de l?esmentat Pla, de manera que queden reflectides totes les modificacions realitzades i totes les que puguen continuar plantejant-se, motivades per l?elecció d'un model territorial ajustat a les necessitats reals de la població i a l?interés general comunitari, alhora que a les disposicions que siguen d'aplicació de la Llei 8/1990, de 25 de juliol, de Reforma del Règim Urbanístic i Valoracions del Sòl.  
Atés que és competent per a l'aprovació definitiva l'honorable Conseller d'Obres Públiques, Urbanisme i Transports d'acord amb l'article 3.2 del Decret 137/1990 de 30 de juliol, del Consell de la Generalitat Valenciana, pel qual s'aprova el reglament d'òrgans urbanístics de la Generalitat Valenciana,  
Vists, els preceptes legals esmentades, la Llei del Sòl, la Llei de Procediment Administratiu i d'altres de pertinent aplicació, resolc:  
Aprovar definitivament el projecte de modificació puntual sobre canvi de qualificació de terrenys a la partida de la Parreta del pla general d'ordenació urbana de Benicàssim.  
Contra aquesta resolució que no esgota la via administrativa es pot interposar recurs de reposició davant aquest Conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició si aquesta forà expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 21 de juny de 1991.   
El Conseller d'Obres Públiques, Urbanisme i Transports: Eugenio Burriel de Orueta.